Downloaded from YTS.MX
Official YIFY movies site: YTS.MX
Polynesian saariryhmän pienet saaret sijaitsevat keskellä valtamerta.
Nämä kalliomuodostelmat toimivat taustana ihmeelliselle tarinalle,
jonka hahmot ovat kuin sadusta,
mutta yhtä todellisia kuin mekin.
Löytääksemme ne meidän pitää jättää taaksemme maa ja taivas.
Aurinkoiset rannat ja trooppiset kasvit.
Tässä maailmassa vallitsevat eri säännöt.
DELFIINIRIUTTA
Jotkin delfiinit eivät pidä surffauksesta.
Tämä on Echo, kolmevuotias pullokuonodelfiini.
Toisin kuin muut parvensa jäsenet,
Echo pysyttelee usein sivussa yhteisestä tekemisestä.
Se osaa kyllä leikkiä simpukankuoren kanssa.
Ikävä kyllä tällaisia taitoja ei tarvita selviytymisessä.
Viime aikoihin asti se on ollut täysin riippuvainen Kumu-emonsa turvasta.
Nyt se on vieroitettu emon maidosta.
Kumu yrittää opettaa poikasensa saalistamaan oman ravintonsa.
Se ei ole helppoa, kun poikasella on koko ajan muuta puuhaa.
Kun on aika palata kotiin, Kumun pitää maanitella Echo mukaan.
Mutta se ei jätä simpukankuortaan.
Kumu ja Echo palaavat kotiin yhdessä muun parven kanssa.
Echo rakastaa laajaa perhettään.
Se halaisi muita, jos voisi.
Se ei voi, joten sen sijaan se tekee näin.
Delfiinit kaipaavat fyysistä kosketusta.
Ne ovat monin tavoin samanlaisia kuin ihmiset.
Ne puhuvat toisilleen vingahduksilla ja naksautuksilla.
Niillä on jopa parhaat ystävät.
Yhteistyö on tärkeää niiden selviytymiselle.
Kumu on yrittänyt opettaa Echolle yhteistyön saloja,
mutta se vaatii aikaa ja vaivaa.
Eikä Echo ole mallioppilas.
Jos tahtoo todella ymmärtää toisen saamaa kasvatusta,
pitää aloittaa toisen kodista.
Tämä on Echon koti.
Koralliriutta, joka ympäröi kokonaisen saaren.
Echon lempiajanvietettä on uiskentelu pitkin riuttaa.
Samassa vedenalaisessa metropolissa on miljoonia muita asukkaita.
Jokaisella on osansa riutan kunnossa pitämisessä.
Riutta on asukkaidensa turvasatama.
Echolle se on myös keino unohtaa emon sille asettamat paineet.
Echolle paikka on kuin suuri huvipuisto.
Echo tuntee tämän kaverin.
Se on Echon ihan tavallisen näköinen naapuri, sirkkaäyriäinen.
Ihmeellistä.
Ne elävät veden alla, mutta näyttävät koko ajan pesevän itseään.
Echoa erikoinen naapuri kiehtoo.
Naapurilla sattuu olemaan riutan paras asuinpaikka.
Se on tarkka asuinpaikan siisteydestä.
Nämä huulikaloihin kuuluvat veijarit eivät helpota sen elämää.
Ne ovat ahkeria,
mutta eivät kovin mieluisia vieraita.
Ne tekevät yhteistyötä.
Yksi nostelee kiviä, toinen syöksyy saaliin kimppuun.
Ne saavat aikaan melkoisen sotkun.
Herra Sirkalle ne ovat painajaismaisia naapureita.
On vaikea ymmärtää kaikkia tämän yhteisön sisäisiä suhteita.
Tässä riutan toiminta pähkinänkuoressa.
Kaikki alkaa koralleista.
Niihin tämä koko elävä, hengittävä ja värikäs kaupunki perustuu.
Korallien päällä elää miljoonia ihmeellisiä kasvi- ja eliölajeja.
Jos ne saisivat elää vapaasti,
ne tukahduttaisivat korallit ja tappaisivat koko riutan.
Kuvaan astuvat puutarhurit,
jotka syövät kasvustoja, jotta nämä eivät tukahduta koralleja.
Nämä puutarhurit syövät ihan kaikkea, mitä koralleissa kasvaa.
Jos ne saisivat syödä vapaasti, ne hotkisivat koko koralliriutan.
Riutta joutuisi epätasapainoon.
Kuvaan astuvat saalistajat, jotka syövät puutarhurikaloja -
ja estävät niitä tuhoamasta koralleja.
Saatatkin tietää tämän pelottavan hahmon.
Se esittää pahista monissa elokuvissa ja tv-sarjoissa.
Mutta todellisuudessa riuttahait tekevät vain oman osuutensa.
Hups, anteeksi.
Tätä voi olla vaikea uskoa,
mutta delfiinit kuuluvat ravintoketjun samaan osaan kuin hait.
Silti Echo ei halua tulla yhdistetyksi haihin.
Ne ovat liian vakavia.
Echo pitää itseään iloisena saalistajana.
Entä kuka pitää delfiinit ja riuttahait ruodussa?
Tässä on tiikerihai, joka syö muita haita.
Ja Echon, jos se ei ole varovainen.
Jos hait katoavat, riutta on mennyttä.
Jos asukkaat kärsivät, koko riutta kärsii.
Riutan laitojen asukkaat ovat kadonneet,
ja riutta tekee kuolemaa.
Mutta jos riutan lajit saavat elää rauhassa,
niiden koti säilyy terveenä ja tasapainoisena.
On keskipäivä. Riutalla on rauhallista.
Täydellinen aika viettää siestaa.
Hämmästyttävää delfiineissä on se,
miten nukkuessaankin niiden pitää muistaa käydä haukkaamassa happea.
Siksi vain toinen aivopuolisko on unessa kerrallaan.
Ne nukkuvat toinen silmä auki ja tarkkailevat vaaraa.
Ne nukkuvat samassa tahdissa.
Yhdessä nukkuminen on tärkeää niiden turvallisuuden kannalta.
Mutta nuorta Echoa ei aina huvita nukkua.
Se seikkailisi mieluummin.
Onneksi se on emon nukkuvan silmän puolella.
Kauempaa kuuluu omituista ääntä.
Olisi parasta palata nukkuvien aikuisten luo,
mutta se ei palaa.
Echo seuraa salaperäistä ääntä syvälle meren uumeniin,
missä se ei ennen ole ollut.
Tässä on Mo'orea,
12-metrinen ryhävalasnaaras,
ja sen vastasyntynyt poikanen Fluke.
Mo'orea on uinut tuhansia kilometrejä napaseudulta synnyttääkseen -
poikasensa näissä trooppisissa vesissä.
Mo'orea on käynyt täällä joka vuosi syntymänsä jälkeen.
Nyt sen täytyy löytää kumppani.
Uros, joka auttaa suojelemaan poikasta,
kunnes se on tarpeeksi vahva uimaan takaisin napaseudulle.
Delfiinien tavoin ryhävalaat etsivät turvaa muista lajitovereistaan.
Echo ei voi uskoa silmiään.
Se ei ole koskaan ollut näin kaukana eikä nähnyt valasta.
Fluke ei tiedä, mitä ajatella uteliaasta tulokkaasta.
Echolla puolestaan on huippuhauskaa.
Se keksi juuri, että voi ratsastaa Mo'orean synnyttämässä aallossa.
Echon hupsutellessa sen emo tulee etsimään sitä.
Emo tietää, ettei Echon ole turvallista olla yksin avomerellä.
Kumu kutsuu poikastaan.
Voi ei, Echo tietää tuon äänen.
Jos se ei opi pysymään parven mukana ja tottelemaan emoaan,
sen henki on vaarassa.
Delfiini- ja valasemoilla -
on erittäin vahva suhde jälkeläisiinsä.
Nyt Mo'orea kuulee valaan ääntelyä.
Juuri sitä se haluaa nyt kuulla.
Ääni merkitsee turvaa sen poikaselle.
Rauhoittavan kutsun lähde on usean saaren päässä.
Ryhävalasuros, joka laulaa kaunista laulua.
Mo'orean tavoin sekin on tullut kaukaa arktiselta alueelta.
Se aikoo tehdä kaikkensa -
saadakseen olla Fluken ja Mo'orean turvana.
Ääntely kiinnitti toisen urosvalaan huomion.
Se on mahdollinen kilpailija.
Lisää uroksia saapuu.
Jokainen haluaisi olla Mo'orean pelastaja.
Kilpailustaan huolimatta nämä vaeltavat jättiläiset -
kokoontuvat usein pitkän matkan jälkeen tanssimaan yhdessä.
Ne tulevat näille saarille joka vuosi.
Joka kerta kokoontuminen on taianomainen.
Ja joka kerta löytyy voittaja.
Lähellä Echon kotia naapuririutan takana -
on rauhallinen hiekkaranta, jossa delfiinit saalistavat.
Kumu ottaa aina Echon mukaan harjoittelemaan taitojaan.
Echon pitää oppia pyytämään oma ravintonsa ja pian.
Muuten se ei selviä omillaan.
Delfiinit käyttävät kehittynyttä kaikupaikannusta,
jonka avulla ne löytävät haluamansa hiekan alta.
Paikannustekniikka vaatii vuosikausien opettelun.
Echo ei vieläkään hallitse sitä.
Kaikkia muita onnistaa.
Delfiinien noustessa pintaan hengittämään -
herkkupalat tulevat ulos piiloistaan.
Hiekkaan hautautuvat huulikalat, ovelat pikku pirulaiset.
Kun muita ei näy, alhaalla on lähestulkoon juhlat.
Mutta kun Echo sukeltaa nappaamaan niitä...
Kaikupaikannus alkaa olla hyppysissä,
mutta jälkitoimet vaativat vielä hiomista.
Hei, nyt onnistui!
Tai sitten ei.
Se oli lähellä.
Ota mallia emosta.
Kala pitää tuntea.
Ja kiinni. Näitkö?
Kokeile uudestaan.
Hyvä. Ei.
Voi, Echo.
Kauemmin se ei jaksa keskittyä.
Riutalla sirkkaäyriäisen ongelmat jatkuvat.
Koko asuinalue on ihan sotkussa.
Sirkkaäyriäinenkään ei pysty kaikkeen.
Alueen puutarhurit eivät ole tehneet töitään.
Riutan tasapaino horjuu, ja korallit tekevät kuolemaa.
Tällaisina aikoina tarvitaan sankareita.
Kuka pelastaa ne?
Kuka astuu esiin ja asettaa velvollisuudet etusijalle?
Tietenkin kyhmypapukaijakala.
Papukaijakalat ovat tärkeimpiä yksittäisiä lajeja -
riutan terveenä pitämisessä.
Ne syövät kuollutta, levien peittämää korallia,
minkä ansiosta sen tilalle voi kasvaa tervettä korallia.
Ilman papukaijakaloja koko riutta kuolisi nopeasti.
Jokainen riuttaa elinympäristökseen tarvitseva laji,
myös herra Sirkka, saa kiittää papukaijakaloja.
Jos rouskuttelee korallia kaiket päivät,
nielee paljon kiviä.
Kivistä tulee hiekkakakkaa.
Yksi papukaijakala voi tuottaa viisi tonnia hiekkaa vuodessa.
Viisi tonnia.
Aikanaan papukaijakala voi kakata kokonaisen hiekkarannan.
Se on hyvä asia pohjakerrokselle,
mutta hiekkakakkasade ei miellytä siisteysvimmaisia.
Kaiken lisäksi hiekka houkuttelee paikalle tunkeilijan.
Herra Sirkka saattaa vaikuttaa harmittomalta kotikissalta,
mutta näin ei ole.
Näetkö nuo eturaajat?
Niille ei kannata ryppyillä.
Haluatko lisää?
Haluatko?
Sirkkaäyriäinen iskee kaikista merenelävistä nopeimmin ja kovimmin.
Jos ihminen voisi lyödä yhtä kovaa, isku läpäisisi teräksen.
Pois pihaltani!
Voi ei.
Meteli houkutteli paikalle ei-toivottua seuraa.
Kyseessä on riutan salakavalin asukas.
Tämä outo mustekalalaji kuuluu seepioiden lahkoon.
Riutan asukkaat tietävät tästä hirviöstä hyvin vähän.
Osin siksi, että suurin osa kohtaamisista -
jää niiden viimeisiksi.
Seepioilla on ihmeellisiä ja lumoavia kykyjä.
Niiden pinta välkkyy kuin diskopallo -
hypnotisoiden saaliin.
Seepialle ei kannata ryppyillä.
Riutan laitamilta kuuluu uutta, uhkaavaa ääntä.
Miekkavalaita.
Ne lähestyvät saaria saalista etsien.
Ne ovat merien suurimpia saalistajia.
Ne saalistavat erityisesti delfiinejä -
ja valaanpoikasia.
Myös Mo'orea kuulee miekkavalaiden ääntelyt.
Pedot uhkaavat Flukea.
On aika tehdä tuttavuutta ryhävalasurosten kanssa.
Ääni kulkee kilometrikaupalla pitkin merta.
Uros kuulee kutsun ja vastaa.
Toinen uros liittyy mukaan.
Ja kolmaskin.
Kaikki kertovat Mo'orealle olevansa sen tukena.
Mo'orean tavoite on houkutella urokset lähelle ja etsiä niistä voimakkain.
Uros auttaa puolustamaan poikasta miekkavalaita vastaan.
Kutsu saa suurta vastakaikua ryhävalasuroksilta.
Kaikki kiiruhtavat Mo'orean luo.
Kiihdyttäessään vauhtia valaat jättävät jälkeensä kuplavanan.
Kilpailu päästä Mo'orean suojelijaksi on alkanut.
Riutalla on siivouspäivä.
Ei pelkästään herra Sirkalla.
Kumu vie Echon erityiseen puhdistautumispaikkaan -
ottamaan osaa ikivanhaan delfiinien rituaaliin.
Näitä pehmytkorallilajeja kasvaa vain tässä osassa riuttaa.
Ne tuntuvat hyvältä nahkaa vasten.
Niistä on muutakin hyötyä.
Joillakin koralleilla on hoitavia ominaisuuksia.
Delfiinit saavat haavoja, jotka voivat tulehtua.
Pehmytkorallien kemikaalit auttavat parantamaan tulehduksia.
Echo kuitenkin tarvitsee muutakin kuin emon korallihoitoja selvitäkseen.
Puhtaudesta ei ole mitään hyötyä,
jos osaa vielä pyydystää omaa ravintoaan.
Kyhmypapukaijakalojen puhdistautuminen on tyystin erilainen koettelemus.
Merien pelastaminen vaatii veronsa.
Niiden hampaat likaantuvat.
Joka päivä ne uivat puhdistusasemalle,
jossa puhdistajakalat poistavat niistä loisia ja likaa.
Puhdistajat tulevat iholle,
mutta puhdistus pitää terveenä.
Asiakkaiden on jonotettava vuoroaan.
Kokonaiset parvet odottavat puhdistuspalvelua.
Puhdistajakalojen asiakkaita ovat kaikenlaiset lajit kaikkialta riutalta.
On kirjoittamaton sääntö:
auttajia ei saa syödä.
Tämä kaveri on matkalla omalle puhdistusasemalleen.
Tervetuloa kilpikonnakalliolle.
Se yrittää löytää hyvän paikan,
mutta tänään tilaa on niukasti.
Toisin kuin toisella asemalla, kilpikonnat eivät odota jonoissa.
Voi ei, kilpparitappelu.
Se ei koskaan saa vuoroaan.
Vihdoin äksyt, vanhat kilpikonnat lähtevät -
ja tämä pikku kaveri saa vuoronsa.
Mo'orea sen sijaan ei ehdi nyt ottaa rennosti.
Se ja Fluke ovat yhä yksin ja suojattomia avomerellä.
Onneksi seuraa on saapumassa.
Paljon seuraa.
Mo'orean kutsut synnyttivät kilpailun.
Urokset ryntäävät Mo'oreaa kohti.
Niiden saavuttaessa emon ja poikasen -
kauan odotettu kilpailu alkaa viimein.
Nyt on aika todistaa Mo'orealle, kuka on vahvin.
40 tonnin painoiset jättiläiset yrittävät painaa toisensa pinnan alle.
Törmäillen ja pärskytellen ne pyrkivät Mo'orean suojelijaksi.
Kun pitkä ja raskas kilpailu on ohi,
viimeinen haastaja uppoaa uupuneena aaltoihin.
Jäljelle jää yksi voittaja.
Mo'orealla on nyt suojelijansa,
uroksista vahvin, joka antaa turvaa miekkavalaita vastaan.
Echolla on ollut pitkä ja raskas päivä.
Kumu on hermostunut.
Se kuulee delfiinien jutustelua.
Echo ei tunnista ääniä.
Riutalle on saapunut ulkopuolisia.
Joskus urokset käyvät yksin olevien delfiinien kimppuun.
Echon ja sen emon ei ole nyt hyvä olla yksin.
Tunkeilijat huomaavat ne ja hyökkäävät.
Echo pysyttelee emonsa vierellä tämän vastustaessa hyökkääjiä.
Echoa purraan ja tönitään jatkuvasti.
Kumu käskee sitä pakenemaan.
Kumu jää saarroksiin.
Yhtäkkiä Echon parvi tulee apuun.
Ne ajavat hyökkääjät pois.
Mutta missä Echo on?
Emo viheltää sen perään.
Vastausta ei kuulu.
Kumu ja muu parvi etsivät Echoa tuntikausia myrskyssä.
Mutta pimeän laskeutuessa Echo on yhä kadoksissa.
Se ei ole ennen ollut yksin yöllä.
Tilanne ei näytä hyvältä.
Öisin saalistajat tulevat esiin.
Siipisimppu.
Läpinäkyvät evät ja myrkylliset piikit piilottavat sen saaliilta.
Hait kerääntyvät yövartioon -
raivatakseen pois heikot tai sairaat riutan asukkaat.
Myös terveet asukkaat menevät piiloon.
Varmuuden vuoksi.
Hait toimivat ryhmissä.
Ne odottavat, kunnes niitä on tarpeeksi, ja hyökkäävät sitten.
Nyt niitä on enemmän kuin tarpeeksi.
Hermostuneet kalat menevät paniikkiin ja jättävät piilopaikkansa.
Erittäin huono ajatus.
Echo ei halua osallistua.
Echon on pakko paeta pimeään syvänteeseen.
Se on ihan eksyksissä -
ja ihan yksin.
Ilman emonsa ja parvensa opastusta -
Echo seuraa tätä kilpikonnaa.
Ne laskeutuvat syvään, kätkössä olevaan labyrinttiin.
Echoa ympäröivät vieraan maailman neonvalot.
Ne laskeutuvat yhä syvemmälle.
Entistä kauemmas pinnasta.
Syvänteeseen loukkuun jääneet kilpikonnat tukehtuvat ja kuolevat.
Molempien ilma alkaa loppua.
Tuolla! Tuolla näkyy kuun valoa!
Viimein aamu kajastaa.
Echon emo on etsinyt poikastaan koko yön.
Vihdoin ne löytävät toisensa.
Yksin vietetty yö auttaa arvostamaan emoa uudella tavalla.
Se oli myös tärkeä herätys Echolle.
Aika on loppunut.
Se ei enää voi olla riippuvainen Kumun avusta.
Sen pitää oppia emoltaan selviytymistaitoja.
Kertakaikkisesti.
Kumu vie Echon suurelle kalastusretkelle -
parven lempisaalistuspaikkaan,
kuuluisalle mutamatalikolle.
Tänään ne eivät tosin odottele muuta parvea.
Niiden pitää ryhtyä töihin.
Echon pitää oppia tärkeitä taitoja -
ennen kuin muut saapuvat.
Ensimmäinen pysäkki on Banzai Beach.
Täällä Kumu opettaa Echolle, miten saartaa kaloja.
Se on kehittänyt uintitekniikan, joka on kaiken keskiössä.
Nopeasti uiden se näyttää Echolle,
miten kalat voi pakottaa menemään haluttuun paikkaan.
Ei kuitenkaan saa jäädä jumiin hiekkaan.
Matalassa vedessä tehty saartotaktiikka ei ole helppo,
mutta Echon on opittava se, mikäli se haluaa saada syödäkseen.
Seuraavaksi Kumu vie Echon kapean kanaalin poikki.
Nyt ei kuitenkaan ole hyvä hetki olla avoimilla vesillä.
Miekkavalaat haravoivat saarien ympäristöä.
Ne liikkuvat vaivihkaa.
Ne saalistavat äänettömästi, jotta saalis ei kuule niiden tuloa.
Vaaniessaan äänettömästi -
ne samalla kuuntelevat jokaista inahdusta ja loiskahdusta.
Ne pääsevät toiselle puolelle,
mutta nyt on ohitettava salaperäisen samea alue.
Vainoharhaisuus saa vallan.
Mitä ihmettä kaikki oikein pelkäävät?
Aivan. Valtavia keihäsrauskuja.
Kumu kuitenkin tietää, että niistä voi olla apua.
Keihäsrauskut saalistavat sähköaistien avulla. Delfiineillä moisia ei ole.
Seuraamalla rauskua voi löytää hiekkaan hautautuneen ravinnon.
Echon pitää silti varoa rauskuja.
Jos ne iskevät myrkyllisellä pyrstöllään, on mennyttä.
Echon pitää oppia saalistamaan, mutta paikka ei sovi aloittelijoille.
Vihdoin Echo ja sen emo pääsevät perille -
kuuluisaan mutamatalikkoon.
Siellä Echon taidot punnitaan.
Sen pitää keskittyä toden teolla ja oppia emonsa taidot.
Joskus lintu olisi vienyt Echon huomion.
Mutta yöllisen koettelemuksen -
ja uudesti löytyneen motivaation...
Tai ei mitään.
Palataanko oppitunnille?
Nyt Kumu opettaa Echolle edistyneen saalistustaktiikan,
jos tämä vain jaksaa keskittyä.
Erittäin harvinainen liike yhdistää kaiken tähän asti opitun.
Kumu ui ensin hitaasti -
ja kiihdyttää sitten vauhtia kuten äsken rannalla.
Se sekoittaa mutaa ympyrän muotoon.
Vielä kerran, jotta Echo näkee tekniikan.
Nyt on Echon vuoro.
Hyvä. Käänny vain.
Toiseen suuntaan.
Vielä kerran.
Noin.
Ei.
Echo ei saa juonen päästä kiinni.
Hetkinen, tuo näyttää hyvältä.
Täydellinen mutarengas.
Hieno saavutus, mutta työ ei vielä ole ohi.
Nyt tarvitaan muun parven apua.
Seuraava osuus vaatii tiimityötä.
Echo on matalikon turvassa.
Mo'orea poikasineen on yhä avomeren vaaroissa.
Miekkavalaat löysivät Mo'orean ja Fluken.
Mo'orea huomaa väijytyksen ja valmistautuu taisteluun.
Se iskee hyökkääjiä vastaan pyrstöllään.
Fluke menee emonsa selkään turvaan.
Missä Mo'orean sankari on?
Fluke pysyy vainoin emonsa selässä.
Miekkavalaat eivät luovuta. Ne yrittävät pudottaa Fluken.
Vihdoin uros saapuu puolustamaan uutta perhettään.
Nyt kaksi täysikasvuista valasta on Fluken suojelijoina.
Miekkavalaat yrittävät uudemman kerran murtaa ryhävalaiden rintaman.
Niiden tiimityö uhkaa olla emolle ja poikaselle liikaa.
Ryhävalaat ovat häviämässä taistelun.
Sitten Mo'orean suojelija alkaa paukuttaa vettä pyrstöllään.
Se kutsuu apuvoimia.
Se pyytää apua hävinneiltä kilpakumppaneiltaan.
Vaaran uhatessa ryhävalaat unohtavat erimielisyydet ja auttavat toisiaan.
Muut urokset kiiruhtavat hätiin.
Ehtivätkö ne ajoissa?
Fluke ei kestä enää kauan.
Fluke yrittää pysyä emonsa kyydissä.
Se on ainoa turvallinen paikka.
Vihdoin muut saapuvat.
Nyt Mo'oreaa ja Flukea suojellaan joka puolelta.
Edes miekkavalaista ei ole vastusta ryhävalaille,
jotka liittoutuvat yhteen.
Hyökkääjät joutuvat pakenemaan.
Tyhjin käsin.
Mo'roealle voitto osoittaa,
että sen kannatti tehdä pitkä matka näille saarille.
Vuosittainen vaellus, kilpailu ja yhteistyö -
pitivät sen poikasen hengissä.
Fluken hengen pelastivat saarille saapuneet ryhävalaat.
Echon parvi on tullut avuksi saalistamaan mutamatalikolle.
Echo saa nyt näyttää, mitä kaikkea se on oppinut.
Delfiinit levittäytyvät laguuniin.
Kumu vie Echon kauemmas muista -
saalistamaan välttelevää saalista.
Sitten Echo näkee sen.
Iso kalaparvi.
Nyt Kumun saartotaktiikka pääsee käyttöön.
Echo syöksyy tekemään täydellisen mutarenkaan.
Juuri kuten sen emo opetti.
Renkaan sisälle jääneet kalat -
yrittävät paeta hyppäämällä pois.
Ne syöksyvät suoraan delfiinien suihin.
Se oli mutarenkaan tarkoitus.
Muu parvi kiiruhtaa mukaan jahtiin.
Echo tekee uuden mutarenkaan.
Muut delfiinit auttavat saartamaan kalat Echon ansaan.
Tällä kertaa kaikki saavat syödäkseen.
Herra Sirkka viimeistelee rikkoutunutta koralliteostaan.
Katsotaanpa.
Se tietää, mitä tarvitsee.
Tarvitaan lisää irronnutta korallia,
jonka se laittaa muiden päälle.
Voi ei.
Piiloutumisen mestari hiipii sirkkaäyriäisen luo -
ja aktivoi korallisuojavärityksensä.
Laitan tämän korallin tämän toisen viereen.
Sirkkaäyriäinen vaistoaa, että jokin on pielessä.
Mutta liian myöhään.
Sirkkaäyriäinen lamaantuu välkkyvän kuoleman edessä.
Hetkinen, Echo palaa matalikolta.
Seepioilla ei ole monia saalistajia,
mutta delfiinit ovat yksi niistä.
Echo on vihdoin itsenäistynyt eikä enää luota vain emonsa apuun.
Siitä on tullut yhdyskuntansa arvokas jäsen.
Kun kaikki hoitavat osansa,
yhteisö kukoistaa.
Ympäri maailman on lukuisia samanlaisia tarinoita.
Tämän riutan kertomus on vain pienoisversio tarinasta,
joka kattaa kaikki maailman valtameret.
Monisyinen luonnon tasapaino,
joka pitää Echon penen ja syrjäisen riutan kasassa,
on sama tasapaino, joka pitää kaikki meriyhteisöt terveinä ja hengissä.
Sekä Fluke että Echo ovat riippuvaisia suurista parvistaan,
jotka antavat niille tukea ja turvaa.
Nyt ne tarvitsevat myös meidän apuamme.
Niiden maailma on meidän maailmamme.
Tekstitys: Saara Lindstrom